別認輸

《別認輸》，係日本搖滾樂團ZARD嘅第6張細碟。1993年1月27號發行。呢個係ZARD嘅代表作之一同埋銷量最高嘅細碟，亦係日本經典嘅應援歌曲。

概況 
ZARD嘅代表歌曲之一，同時亦係最有知名度同最受歡迎嘅歌曲。

呢首歌原本係打算作唱碟收錄，之後先細碟化發行。

坂井泉水表示佢當初為呢首歌填詞時係打算寫關於戀愛內容嘅，但佢聽完織田哲郎為佢作好嘅樣本歌後，突然覺得呢首歌「似首應援歌」，於是就改咗去寫應援歌歌詞，為呢首歌填詞享受過平時填詞很多。細碟發行嘅時候，正係團塊Junior世代學生面對升學考試嘅時期，因此產生好大嘅共鳴。

作曲人織田哲郎曾經認為坂井唱得好「奇怪」，但呢首歌就因為坂井獨特嘅唱腔而大熱並無耐成為咗經典。

被用作同社嘅女演員松雪泰子主演嘅富士電視台電視劇《白鳥麗子》嘅主題歌。

1993年2月5號，第5次上朝日電視台音樂節目《MUSIC STATION》演出嘅ZARD就係演唱呢首歌，當時町田文人、道倉康介同埋池澤公隆事實上經已退出樂團，今次亦係ZARD最後一次上電視音樂節目。

細碟發行首個星期喺Oricon公信榜排行第2位，經已創下ZARD當時初動嘅最高紀錄。隨後幾個星期顯示出強大嘅後勁，連續十個星期停留喺Oricon公信榜前10位。喺發行後第四個禮拜，終於奪得冠軍。發行後第八個星期，銷量突破百萬，而且係1993年度日本細碟銷量第6位。總銷量高達164.5萬張，創ZARD最高記錄。

呢首歌作為應援歌曲廣受歡迎，且隨住時間推移越來越經典。1993年嘅日本，正值泡沫景氣爆破冇幾耐，而且進入咗經濟長期停滯嘅「失去的十年」，民眾承受嘅生活同心理壓力大過以往好多，因此呢首歌被譽為係「失去的十年」嘅應援主題歌。

喺日本有好多體育運動，尤其是高校棒球，都好鍾意將這呢歌作為入場式歌曲同應援歌。1997年，文部省將呢首歌列入高校音樂教科書。

2007年ZARD主唱坂井泉水意外逝世後，當年《24小時電視 「愛心救地球」》同埋第58回NHK紅白歌合戰中都設有坂井泉水嘅追悼環節，《別認輸》作為ZARD嘅經典歌曲都有出現。

細碟入邊啲歌 
 別認輸
 作詞：坂井泉水；作曲：織田哲郎；編曲： 合唱參加：大黑摩季、栗林誠一郎、生澤佑一
 富士系電視劇《白鳥麗子》嘅主題曲
 Stray Love
 作詞：坂井泉水；作曲：川島美香；編曲：明石昌夫
 別認輸
 Stray Love

ZARD
ZARD專輯
1993年音樂專輯
日本專輯
流行音樂專輯